এ মোদী তাঁদের সেই প্রিয় মোদী নন, আক্ষেপ শিবসেনার। দাদরি হত্যাকাণ্ডের মতো, দেরিতে হলেও গুলাম আলি বা সুধীন্দ্র কুলকার্নি ইস্যুতে মুখ খুলেছেন মোদী। বলেছেন, “দুঃখজনক ঘটনা, অনভিপ্রেত ঘটনা”। প্রধানমন্ত্রীর এই দুঃখ প্রকাশের বিরুদ্ধে, দুঃখ প্রকাশের ঢঙেই খোঁচা মারলেন শিবসেনা নেতা সঞ্জয় রাউত। সঞ্জয়ের কথায়, “গোধরা এবং তার পরবর্তী ঘটনাপ্রবাহের জন্যই সারা বিশ্বে স্বীকৃতি পেয়েছেন নরেন্দ্র মোদী। আমরাও তাঁকে ওই জন্যই শ্রদ্ধা করি। কিন্তু কাসুরি বা গুলাম আলি নিয়ে তিনি যা মন্তব্য করেছেন তা দুর্ভাগ্যজনক”। সঞ্জয়ের আক্ষেপ, এই মোদীজি তাঁদের সেই ‘প্রিয় মোদীজি’ নন।